proxectonos/corpus_dominio_legal_administrativo_tmp huggingface dataset:
ORDE do 22 de setembro de 1997 pola que se autoriza a inclusión da escola de música privada Presto Vivace, S.L. da Coruña no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada solicitude de inclusión no Rexistro de Escolas de Música pola escola de música privada Presto Vivace, S.L. da Coruña, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 22 de setembro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña
Denominación específica: escola de música Presto Vivace, S.L.
Titular: Cristina Goás Casal.
Enderezo: r/ Posse, 37 bis 1º.
Localidade: A Coruña.
Provincia: A Coruña.
7557
CORRECCIÓN de erros.-Orde do 24 de setembro de 1997 pola que se regula a limitación de peso para os vehículos que circulan polo parque natural do monte Aloia (Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 29/10/1997

Advertido un erro na publicación da citada orde (DOG nº 196, do 10 de outubro de 1997) cómpre efectua-la seguinte rectificación:
-Na páxina 9.874 onde di: «... limitación de paso para os vehículos», debe dicir: «... limitación de peso para os vehículos».
-No artigo 2, onde di: «Esta limitación estenderase a tódalas pistas e estradas con excepción da estrada principal...», debe dicir. «Esta limitación estenderase a tódalas pistas e estradas do parque natural con excepción da estrada principal...».
8201
RESOLUCIÓN do 17 de outubro de 1997, da Dirección Xeral de Formación Pesqueira e Investigación, pola que se convoca un exame extraordinario en decembro de 1997 para a obtención de titulacións para o goberno de embarcacións de lecer.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 29/10/1997

O Decreto 77/1996, do 29 de febreiro, asígnalle á Consellería de Pesca, Marisqueo e Acuicultura as funcións e servicios transferidos de acordo co previsto no Decreto 89/1996, do 26 de xaneiro, sobre o traspaso á Comunidade Autónoma de Galicia das funcións e servicios en materia de ensinanzas náutico-deportivas, correspondendo o exercicio destas á Dirección Xeral de Formación Pesqueira e Investigación.
Dadas as especiais circunstancias que se producen neste ano debido ó cambio de titulacións introducido pola orde do Ministerio de Fomento, do 17 de xuño de 1997, pola que se regulan as condicións para o goberno das embarcacións de lecer, e co obxectivo de facilita-la obtención dos títulos a todos aqueles que iniciaron a súa preparación polo sistema que agora se derroga,
RESOLVE:
Proceder á convocatoria dun exame extraordinario en decembro de 1997 para a obtención das seguintes titulacións:
a) Patrón de embarcacións de lecer.
b) Patrón de iate e patrón de iate de altura.
c) Capitán de iate.
Con suxeición ás seguintes bases da convocatoria:
Primeira.
1. Celebraranse os exames no Instituto Politécnico Marítimo Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol, segundo a seguinte programación:
1. Instituto Politécnico Marítimo Pesqueiro do Atlántico de Vigo.
-Patrón de embarcacións de lecer.
-Patrón de iate.
-Patrón de iate de altura.
-Capitán de iate.
2. Escola Oficial Náutico-Pesqueira de Ribeira.
-Patrón de embarcacións de lecer.
-Patrón de iate.
3. Escola Oficial Náutico-Pesqueira de Ferrol.
-Patrón de embarcacións de lecer.
-Patrón de iate.
2. Os exames celebraranse o 16 de decembro de 1997.
Segunda.
As solicitudes de matrícula, que só terán validez para esta convocatoria, presentaranse, xunto á documentación, indicando o lugar de realización do exame, nas datas que a continuación se detallan e que se consideran prazos improrrogables para tódolos efectos.
-Desde o 31 de outubro ó 17 de novembro de 1997.
Terceira.
Para tódalas demais circunstancias cumprirase o disposto na Resolución do 13 de novembro de 1996, da Dirección Xeral de Formación Pesqueira e Investigación, pola que se convoca exame extraordinario en decembro de 1997 para a obtención de titulacións para o goberno de embarcacións de lecer (DOG nº 234, do 29 de novembro de 1996).
Santiago de Compostela, 17 de outubro de 1997.
Ana Mª Gallego Castro
Directora xeral de Formación Pesqueira
e Investigación
97-6712
CORRECCIÓN de erros.-Orde do 26 de agosto de 1997 pola que se determinan as épocas hábiles de caza durante a temporada 1997-1998.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/10/1997

Advertidos erros no texto da dita orde, publicada no DOG nº 169, do 3 de setembro de 1997, procede face-las seguintes correccións:
1ª. Na páxina 8.585, artigo 3º.-Onde di: Con carácter xeral prohíbese a caza a calquera especie cinexética nas súas correspondentes épocas de celo, reproducción e crianza, salvo autorización excepcional e expresa do Dirección Xeral de Montes e Medio Ambiente Natural.
Debe dicir:
Con carácter xeral prohíbese a caza de calquera especie cinexética nas súas correpondentes épocas de celo, reproducción e crianza, salvo autorización expresa da Dirección Xeral de Montes e Medio Ambiente Natural.
2ª. Na páxina 8.590, artigo 18º.- «Réximes especiais por provincias e especies», onde di:
«...f) Corzo (capreolus capreolus): o período hábil estenderas desde o 1º domingo de setembro de 1997 ata o 18 de outubro de 1998,...»
Debe dicir:
«...f) Corzo (capreolus capreolus): o período hábil estenderase o 1º domingo de setembro de 1997 ata o 18 de outubro de 1997,...».
97-6348
DECRETO 294/1997, do 1 de outubro, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento das estradas LU-644 de Rubián a Laiosa, p.k. 0,000/4660,738 e LU-643 de Bóveda ó Incio, p.k. 0,00/10,440. (Clave N/LU/95.03).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/10/1997

Con data do 1 de setembro do 1997, o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra de acondicionamento da estrada LU-644 de Rubián a Laiosa, p.k. 0,000/4.660,738 e LU-643 de Bóveda ó Incio, p.k. 0,00/10,440 (clave N/LU/95.03).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día un de outubro de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada LU-644 de Rubián a Laiosa, p.k. 0,000/4.660,738 e LU-643 de Bóveda ó Incio, p.k. 0,00/10,440 (clave N/LU/95.03).
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
7933
DECRETO 296/1997, do 9 de outubro, polo que se declara a urxente ocupación, para efectos de expropiación forzosa, polo Concello do Rosal (Pontevedra), dos bens e dereitos necesarios para a realización das obras do proxecto de pavimentación da rúa Couso e outras.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/10/1997

O Concello do Rosal (Pontevedra), en sesión celebrada o día 7 de outubro de 1996, aprobou o proxecto de pavimentación da rúa Couso e outras, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de xuño de 1997 baixo o número 8590.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de setembro de 1997 baixo o número 13414.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque esta vía, que se contempla dentro da normativa urbanística do concello, é precisa para o táfico da poboación e a súa seguridade, xa que a rúa paralela, de pouca largura soporta unha gran cantidade de tráfico en ámbolos dous sentidos con perigo para os viandantes, ó carecer de beirarrúas, e para o propio tráfico rodado.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo da deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Rosal (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación da rúa Couso e outras.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de xustiza, Interior e Relacións Laborais
6516
DECRETO 295/1997, do 9 de outubro, polo que se aproba a bandeira da Deputación Provincial de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/10/1997

A Deputación Provincial de Ourense considerou conveniente adopta-la súa bandeira para perpetuar, coa simboloxía adecuada e conforme as normas da heráldica, os feitos máis relevantes do seu pasado histórico. Para isto, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo da deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo único.-Aproba-la bandeira da Deputación Provincial de Ourense, que quedará organizada do seguinte xeito: azul e ó bantente once puntos brancos postos en pao (ou en vertical). E para aquelas circunstancias especiais, que se determinarán no Regulamento de uso da bandeira: «Aumentará co escudo de Ourense disposto no centro».
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7883
RESOLUCIÓN do 20 de outubro de 1997 pola que se convocan unhas xornadas de estudio sobre a responsabilidade patrimonial das administracións públicas e do persoal ó seu servicio.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/10/1997

A Escola Galega de Administración Pública organiza unhas xornadas de estudio sobre a responsabilidade patrimonial das administracións públicas e do persoal ó seu servicio, conforme as seguintes bases:
1. Obxectivos.
Potencia-los coñecementos dos participantes sobre o novo sistema introducido pola Lei 30/1992, do 26 de novembro, de réxime xurídico das administracións públicas e do procedemento administrativo común, en materia de responsabilidade das administracións públicas e do persoal ó seu servicio, con especial incidencia na responsabilidade derivada do funcionamento da Administración sanitaria, de xustiza e educativa.
Trataranse estos temas:
-Responsabilidade patrimonial da Administración pública: principios e procedementos.
-Responsabilidade das autoridades e persoal ó servicio das administracións públicas.
-A responsabilidade civil da Administración no Código Penal.
-Responsabilidade polo funcionamento anormal da Administración de xustiza.
-Responsabilidade patrimonial e Administración sanitaria: presupostos e xurisdicción competente.
-Responsabilidade dos centros docentes públicos e do profesorado por danos causados ós seus alumnos.
-A responsabilidade da Administración e medio ambiente.
3. Destinatarios.
Funcionarios da Administración de xustiza e da Administración estatal, autonómica e local: profesionais do dereito, docentes universitarios, xuristas e interesados en xeral.
4. Lugar e datas.
As xornadas convocadas terán lugar os días 10 e 11 de novembro no salón de actos da Escola Galega de Administración Pública, rúa de Madrid, 2-4, polígono das Fontiñas, en Santiago de Compostela.
A dita actividade abrirase o luns, día 10 de novembro, e rematará o martes día 11.
5. Inscrición.
-Prazo: remata o mércores, día 6 de novembro de 1997.
-Lugar de presentación: no rexistro xeral da Egap (polígono das Fontiñas, rúa de Madrid, 2-4, 15707 Santiago de Compostela). Tfno.: 54 60 40. Fax: 54 63 37.
-Forma: as solicitudes de inscrición faranse por escrito, no modelo oficial que figura o final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 6 de novembro, por teléfono de 10.30 a 14.45 horas, o seguinte número: (981) 54 62 39.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a estas, e expresarase neste documento a natureza da actividade e as datas da súa realización.
Santiago de Compostela, 20 de outubro de 1997.
Domingo Bello Janeiro
Director da Escola galega de Administración Pública
8094
ORDE do 8 de setembro de 1997 pola que se autoriza o cesamento de actividades no centro privado La Milagrosa, de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/1997

Examinado o expediente incoado pola titularidade do centro privado La Milagrosa de Santiago de Compostela (A Coruña) en solicitude de cesamento de actividades no dito centro,
Resultando que o antedito centro privado obtivo, por Orde do 7 de xaneiro de 1992, a autorización para tres unidades de preescolar; e por Orde do 6 de marzo de 1980, a autorización provisional para cinco unidades de educación xeral básica,
Resultando que o expediente foi tramitado regulamentariamente pola Delegación Provincial de Educación e Ordenación Universitaria da Coruña,
Resultando que a devandita delegación provincial elevou proposta favorable sobre a referida petición, xuntando o preceptivo informe, así mesmo favorable, da Inspección de Educación,
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG do 15 de decembro), polo que se desenvolve o antedito decreto,
Esta consellería dispón:
Autorizar, de acordo cos informes emitidos, o cesamento de actividades do centro privado de educación infantil que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 8 de setembro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña
Concello: A Coruña.
Localidade: Santiago de Compostela.
Enderezo: praza Santo Domingo, 3.
Denominación: La Milagrosa.
Titular: Hijas de la Caridad.
Autorización do cesamento de actividades do centro.
7447
ORDE do 17 de setembro de 1997 pola que se autoriza o cesamento de actividades no centro privado Cíes, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/1997

Examinado o expediente incoado pola titularidade do centro privado Cíes de Vigo (Pontevedra) en solicitude de cesamento de actividades o dito centro,
Resultando que o antedito centro privado obtivo, por Orde do 24 de febreiro de 1976, a autorización para oito unidades de educación xeral básica,
Resultando que o expediente foi tramitado regulamentariamente pola Delegación Provincial de Educación e Ordenación Universitaria de Pontevedra,
Resultando que a devandita delegación provincial elevou proposta favorable sobre a referida petición, xuntando o preceptivo informe, así mesmo favorable, da Inspección de Educación,
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG do 15 de decembro), polo que se desenvolve o antedito decreto,
Esta consellería,
DISPÓN:
Autorizar, de acordo cos informes emitidos, o cesamento de actividades do centro privado de educación infantil que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 17 de setembro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia de Pontevedra.
Código do centro: 36011543.
Concello: Vigo.
Localidade: Vigo.
Enderezo: Regueiro, 17.
Denominación: Cíes.
Titular: Enseñanza Personalizada Cíes S.L.
Autorización do cesamento de actividades do centro.
7506
RESOLUCIÓN do 23 de setembro de 1997, da Dirección Xeral de Centros e Inspección Educativa, pola que se lle autoriza a ampliación dunha unidade ó centro privado de educación especial Os Mecos, de Vilanova de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/1997

Examinado o expediente incoado pola titularidade do centro privado de educación especial Os Mecos de Vilanova de Arousa (Pontevedra), no que solicita a ampliación dunha unidade no dito centro,
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación e pola unidade técnica,
Vistos o Real decreto 334/1985, do 6 de marzo, de ordenación da educación especial (BOE do 16); a orde ministerial do 3 de xaneiro de 1986 (BOE do 4 de febreiro); o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26); o Decreto 133/1995, do 10 de maio, sobre autorización de centros privados para impartir ensinanzas de réxime xeral non universitarias (DOG do 22), e a Orde do 20 de setembro de 1995 (DOG do 15 de decembro), polo que se desenvolve o antedito decreto,
Considerando que o centro reúne os requisitos necesarios de acordo coas disposicións vixentes na materia,
Esta dirección xeral resolveu:
Autorizarlle a ampliación dunha unidade ó centro privado de educación especial que se relaciona no anexo da presente resolución.
Santiago de Compostela, 23 de setembro de 1997.
Severino Somoza Gómez
Director xeral de Centros e Inspección Educativa
ANEXO
Provincia de Pontevedra.
Concello: Vilanova de Arousa.
Localidade: Vilanova de Arousa.
Enderezo: Fontenla-Baión.
Denominación: Os Mecos.
Titular: Asociación BATA.
Nivel: educacion especial.
Unidades de que constaba: 2.
Unidades novas autorizadas: 1.
Total de unidades autorizadas: 3.
7702
RESOLUCIÓN do 24 de setembro de 1997, da Dirección Xeral de Centros e Inspección Educativa, pola que se lle autoriza a ampliación dunha unidade ó centro privado de educación especial Menela, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/1997

Examinado o expediente incoado pola titularidade do centro privado de educación especial Menela de
Vigo (Pontevedra), no que solicita a ampliación dunha unidade no dito centro,
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación e pola unidade técnica,
Vistos o Real decreto 334/1985, do 6 de marzo, de ordenación da educación especial (BOE do 16); a orde ministerial do 3 de xaneiro de 1986 (BOE do 4 de febreiro); o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26); o Decreto 133/1995, do 10 de maio, sobre autorización de centros privados para impartir ensinanzas de réxime xeral non universitarias (DOG do 22), e a Orde do 20 de setembro de 1995 (DOG do 15 de decembro), polo que se desenvolve o antedito decreto,
Considerando que o centro reúne os requisitos necesarios de acordo coas disposicións vixentes na materia,
Esta dirección xeral resolveu:
Autorizarlle a ampliación dunha unidade ó centro privado de educación especial que se relaciona no anexo da presente resolución.
Santiago de Compostela, 24 de setembro de 1997.
Severino Somoza Gómez
Director xeral de Centros e Inspección Educativa
ANEXO
Provincia de Pontevedra.
Concello: Vigo.
Localidade: Roade.
Enderezo: Camiño Veiguiña, 15 Chalet Villa María.
Denominación: Menela.
Titular: María Manuela Fernández Puentes.
Nivel: educacion especial.
Unidades de que constaba: 6.
Unidades novas autorizadas: 1.
Total de unidades autorizadas: 7.
97-6512
RESOLUCIÓN do 13 de outubro de 1997 pola que se autoriza o carácter retribuído da prestación do servicio hemoterápico denominado Pool de Plaquetas Buffy Coat Adulto (5 unidades) polo Centro de Transfusión de Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/10/1997

No Decreto 462/1990, do 20 de setembro, polo que se regulan a hemodoazón, hemoterapia e os bancos de sangue en Galicia (DOG nº 197, do 5 de outubro de 1990), establécese, sen prexuízo da observancia do principio de gratuidade do sangue e os seus compoñentes, que os gastos imputables á extracción, procesamento e conservación do sangue o os seus derivados serán facturados polos centros de transfusión de Galicia e os bancos de sangue, en todo caso, e incluso ós hospitais ós que estean adscritos.
Neste sentido, por resolución da Consellería de Sanidade e Servicios Sociais do 5 de abril de 1994, autorizábase o carácter retribuído da prestación de servicios hemoterápicos polo Centro de Transfusión de Galicia (DOG nº 75, do 20 de abril de 1994), establecendo por primeira vez na nosa Comunidade Autónoma tarifas por prestación de servicios hemoterápicos.
Na reunión do Padroado da Fundación Centro de Transfusión de Galicia, do 27 de xuño de 1997 acordouse por unanimidade a aprobación da tarifa polo servicio hemoterápico Pool de plaquetas Buffy Coat adulto (5 unidades) cunha tarifa de 25.000 pesetas.
Dentro das funcións de tutela e garantía, de acordo co artigo 21.2º do Decreto 248/1992, do 18 de xuño, polo que se aproba o Regulamento de organización e funcionamento do Protectorado das Fundacións de Interese Galego (DOG nº 161, do 19 de agosto de 1992), correspóndelle ó protectorado concederlles autorización ás fundacións para a realización de actividades ou prestación de servicios retribuídos ós seus beneficiarios, sempre que tales actividades ou servicios sexan de interese xeral para a comunidade e as cantidades que a fundación perciba por eles non excedan do custo real do servicio ou actividade prestados.
Por todo o anterior, a Consellería de Sanidade e Servicios Sociais, vista a memoria xustificativa presentada pola Fundación Centro de Transfusión de Galicia, en exercicio das atribucións previstas no artigo 21 do Decreto 248/1992, do 18 de xuño,
RESOLVE:
Primeiro.-Autoriza-lo carácter retribuído da prestación pola Fundación Centro de Transfusión de Galicia, do servicio hemoterápico que se determina no anexo de acordo co importe que tamén se establece nel.
Santiago de Compostela, 13 de outubro de 1997.
José María Hernández Cochón
Conselleiro de Sanidade e Servicios Sociais
ANEXO
Importe que percibirá a Fundación Centro de Transfusión de Galicia pola prestación do servicio hemoterápico Pool de plaquetas Buffy Coat adulto (5 unidades): 25.000 ptas.
6596
CORRECCIÓN de erros.-Orde do 5 de maio de 1997 pola que se regulan determinados aspectos das publicacións da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 01/07/1997

Advertido un erro na devandita orde, publicada no DOG número 96, do 21 de maio de 1997, cómpre face-la oportuna corrección.
Na páxina 4.714, no punto 3 do artigo 8º, onde di: «As obras coeditadas teñen que reuni-las características indicadas nos artigos 7 e 8...», debe dicir: «As obras coeditadas teñen que reuni-las características indicadas nos artigos 5 e 6...».
5096
ORDE do 19 de xuño de 1997 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 10/07/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 19 de xuño de 1997.
Jesús Pérez Varela
Conselleiro de Cultura e Comunicación Social
ANEXO
Exposición colectiva: 800 ptas.
Carmen Chacón: 800 ptas.
Santiago Al-Andalus. Diálogos artísticos para un milenio: 1.000 ptas.
Caderno de melodías populares (1978-1993). Piano: 700 ptas.
Xosé Conde Corbal. «O mar». 800 ptas.
Rogelio Puente (1936-1996). Óleos e debuxos: 1.500 ptas.
Miguel Ángel Macía: 800 ptas.
III Bienal de Lalín.-Pintor Laxeiro: 1.200 ptas.
A nosa literatura infantil e xuvenil 1995: 750 ptas.
Na procura da historia: 300 ptas.
Os votos de Santiago no terceiro caminho da comarca da feira: 1.500 ptas.
5143
DECRETO 178/1997, do 18 de xuño, polo que se declara a utilidade pública e se dispón a urxente ocupación dos bens e dereitos afectados pola obra da vía rápida Sanxenxo-O Grove (clave N/PO/90.4.7).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/07/1997

Con data do 3 de xuño de 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda, aprobou o proxecto da obra da vía rápida Sanxenxo-O Grove (clave N/PO/90.4.7).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial e continuidade de actuacións no itinerario.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto da obra da vía rápida Sanxenxo-O Grove (clave N/PO/90.4.7).
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
5131
ORDE do 2 de xullo de 1997 pola que se aproba o baremo de méritos para promoción interna das policías locais de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/07/1997

A Lei 3/1992, do 23 de marzo, de coordinación das policías locais, establece no seu artigo 5.1º d) que a coordinación da actuación das policías locais de Galicia se fará respectando totalmente a autonomía local recoñecida na Constitución e abranguerá o exercicio da función, entre outras, de fixa-los criterios básicos de selección, formación, promoción e mobilidade dos membros das policías locais e, no seu artigo 25.6º, dispón que se fixarán por vía regulamentaria os baremos dos concursos de méritos.
Trala promulgación do Decreto 121/1995, do 20 de abril, polo que se aproban os criterios básicos de selección, formación, promoción e mobilidade dos membros das policías locais, debe procederse ó esta
blecemento do baremo de méritos para promoción interna das policías locais, segundo se indica no seu artigo 8.1º.
En consecuencia, en uso da facultade que me outorga a disposición derradeira primeira do devandito Decreto 121/1995, para dicta-las disposicións necesarias para o seu desenvolvemento, e logo do informe favorable da comisión de coordinación das policías locais,
DISPOÑO:
Artigo único.-Apróbase o baremo de méritos para promoción interna das policías locais que figuran no anexo a esta orde.
Disposición derradeira
Primeira.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, dous de xullo de mil novecentos noventa e sete.
Jesús Carlos Palmou Lorenzo
Conselleiro de Xustiza, Interior e Relacións Laborais
4654
RESOLUCIÓN do 30 de xuño de 1997, da Dirección Xeral de Universidades e Investigación, pola que se adxudican as axudas para a realización de proxectos de investigación convocadas no anexo I á Orde do 16 de decembro de 1996 (DOG do 30 de decembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1997

A Orde do 16 de decembro de 1996 (DOG do 30 de decembro), pola que se aproban as bases que rexerán as convocatorias de axudas e bolsas correspondentes á promoción xeral do coñecemento prevé, no seu anexo I, a concesión de axudas para realización de proxectos de investigación.
Na súa virtude, de acordo co establecido nas bases da convocatoria e atendendo á proposta elaborada pola Comisión de Selección de Política Científica, creada por Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 30 de xaneiro de 1997 (DOG do 13 de febreiro), esta dirección xeral,
RESOLVE:
Primeiro.-Concede-las axudas para a realización de proxectos de investigación por parte de novos equipos (equipos de iniciación á investigación) ós solicitantes que se citan no anexo I da presente resolución, na contía que se sinalan.
Segundo.-Concede-las axudas para a realización de proxectos de investigación por parte de equipos consolidados ós solicitantes que se relacionan no anexo II da presente resolución, na contía que se sinala.
Terceiro.-As solicitudes que non figuran relacionadas no anexo da presente resolución e que foron admitidas para participar neste concurso, entenderase que quedan denegadas por non conseguiren, no proceso de selección, á orde de prioridade imposta polas dispoñibilidades orzamentarias.
Cuarto.-A Dirección Xeral de Universidades e Investigación adoptará as medidas necesarias para a instrucción dos correspondentes expedientes de gasto.
Quinto.-A insobservación por parte dos beneficiarios de calquera das bases establecidas na orde da convocatoria do 16 de decembro de 1996 suporá a perda do dereito a percibi-la subvención correspondente.
Sexto.-Contra a presente resolución os interesados poderán interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da súa publicación no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de xuño de 1997.
José Manuel Touriñán López
Director xeral de Universidades e Investigación
ANEXO I
ANEXO II
5205
CORRECCIÓN de erros.-Decreto 177/1997, do 3 de xullo, polo que se lle concede a Medalla de Ouro de Galicia a Julio María Sanguinetti, presidente da República Oriental do Uruguai.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/07/1997

Advertido un erro no mencionado decreto, publicado no DOG nº 131 do mércores 9 de xullo de 1997, cómpre face-la oportuna corrección:
Na páxina 6.687, onde di: «...é vontade do Goberno galego outorgarlle a súa máis distinción», debe dicir: «...é vontade do Goberno galego outorgarlle a súa máis alta distinción».
5300
RESOLUCIÓN do 23 de xuño de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001128/1997, interposto por José Manuel Viqueira Tojo e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/07/1997

O 17 de xuño de 1997, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001128/1997, interposto por Xosé Manuel Viqueira Tojo, José María Duyos Vázquez, José Francisco Nanín Vázquez e José Constantino Baldomir Pego, contra acordo do director xeral de Ordenación Educativa e de Formación Profesional da Consellería de Educación, do 7-4-1997, sobre denegación de indemnización de gastos de viaxe e mantemento por asistencia a curso de especialización en educación física.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázase para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 23 de xuño de 1997.
Máximo García Serrano
Secretario xeral da Consellería de Educación
e Ordenación Universitaria
5484
RESOLUCIÓN do 2 de xullo de 1997 pola que se convocan unhas xornadas sobre a responsabilidade patrimonial das administracións públicas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/07/1997

A Escola Galega de Administración Pública organiza, en colaboración co Colexio de Avogados da Coruña, unhas xornadas sobre a responsabilidade
patrimonial das administracións públicas, conforme as seguintes bases:
1. Obxectivos.
Acadar un mellor coñecemento sobre os principios determinantes da responsabilidade patrimonial dos entes públicos e as consecuencias dimanantes desta situación, como resultado do funcionamento normal ou anormal dos servicios públicos.
2. Contido.
Trataranse estes temas:
-A necesaria revisión do réxime da responsabilidade patrimonial das administracións públicas.
-Responsabilidade do Estado lexislador.
-A responsabilidade civil dos concesionarios e contratistas da Administración por danos causados a terceiros.
-A responsabilidade patrimonial da Administración no ámbito sanitario público.
-A responsabilidade subsidiaria das administracións públicas á luz do novo Código Penal.
3. Destinatarios.
Funcionarios da Administración de xustiza e da Administración estatal, autonómica e local; profesionais do dereito, docentes universitarios, xuristas e interesados en xeral.
4. Lugar e datas.
As xornadas convocadas terán lugar os días 22 e 23 de xullo no salón de actos do Colexio de Avogados da Coruña, Pazo de Xustiza, Praza de Galicia, s/n, na Coruña.
A citada actividade abrirase o martes, día 22 de xullo, e rematará o mércores día 23.
5. Inscrición.
-Prazo: remata o luns, día 21 de xullo de 1997.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15707 Santiago de Compostela). Tfno. 54 60 40. Telefax nº 54 63 37.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión chamando, a partir do día 21
de xullo, por teléfono de 10.30 a 14.45 horas, ó seguinte número: (981) 54 62 39.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a estas e
expresarase neste documento a natureza da actividade e as datas da súa realización.
Santiago de Compostela, 2 de xullo de 1997.
Domingo Bello Janeiro
Director da Escola Galega de Administración
Pública
97-5194
RESOLUCIÓN conxunta do 13 de xuño de 1997, da Dirección Xeral de Ordenación Educativa e Formación Profesional da Consellería de Educación e Ordenación Universitaria e do Instituto Galego de Consumo, pola que se publica a selección dos premios de carteis, debuxos e redaccións para escolares de niveis non universitarios sobre a educación do consumidor, en commemoración do Día Mundial dos Dereitos do Consumidor.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/07/1997

Por Resolución do 20 de febreiro de 1997 (DOG nº 45, do 6 de marzo de 1997), a Consellería da Presidencia e Administración Pública convocou premios de carteis ou debuxos e traballos de redacción sobre a educación do consumidor en conmemoración do Día Mundial dos Dereitos do Consumidor; vista a proposta do xurado relativa á selección dos traballos presentados, efectuada segundo o disposto nas bases 5ª e 6ª, polo xurado mencionado na base 8ª
da citada orde, procede á súa publicación de conformidade con esta. Na súa virtude,
RESOLVEMOS:
Facer pública a selección de premios concedidos para carteis ou debuxos e traballos de redacción presentados de conformidade coa Resolución do 20 de febreiro de 1997, que se relacionan como anexo desta orde.
Santiago de Compostela, 13 de xuño de 1997.
Francisco Gallegos Martínez  José Luís Mira Lema
Presidente do Instituto Galego Director xeral de Ordenación
de ConsumoEducativa e Formación Profesional
ANEXO
-Modalidade debuxos:
Título: sen título.
Alumno: compartido entre Noemí López Rouco e Silvia Rodríguez Pérez.
Estudios: 3º educación infantil (5 e 6 anos).
Centro: C.P. Sergude (Boqueixón).
Premio de 125.000 ptas.: 50.000 ptas. para as alumnas e 75.000 ptas. para o centro.
Título: sen título.
Alumno: colectivo.
Estudios: 1º e 2º ciclo de educación primaria (7 anos).
Centro: C.P. Toma Terrón Mendaña-Sobradelo de Valdeorras.
Premio de 150.000 ptas.: 65.000 ptas. para os alumnos e 85.000 ptas. para o centro.
Título: sen título.
Alumno: Mayka Montero Barcala.
Estudios: 1º curso especialidade deseño gráfico (19 anos).
Centro: Escola de Artes Aplicadas Ramón Falcón-Lugo.
Premio de 200.000 ptas.: 90.000 ptas. para a alumna e 110.000 ptas. para o centro.
-Modalidade redaccións:
Título: O consumo e a súa relación co Medio Ambiente.
Alumno: Noelia García Cid.
Estudios: 6º de primaria.
Centro: Colexio Divino Maestro-Ourense.
Premio: 150.000 ptas.: 65.000 ptas. para a alumna e 85.000 ptas. para o centro.
Título: Non estamos indefensos...
Alumno: Pablo Carrillo Sanmartín.
Estudios: 8º de EGB (13 anos).
Centro: C.P. Colegiata de Sar-Santiago de Compostela.
Premio: 175.000 ptas.: 75.000 ptas. para o alumno e 100.000 ptas. para o centro.
Título: O dobre fío do consumismo.
Alumno: Suleika Blanco Couce.
Estudios: 3º FP2 rama administrativa.
Centro: IFP Betanzos.
Premio: 200.000 ptas.: 90.000 ptas. para a alumna e 110.000 ptas. para o centro.
5227
DECRETO 160/1997, do 18 de xuño, polo que se aproba o escudo heráldico do Concello de Barbadás (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/07/1997

O Concello de Barbadás (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime
xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Barbadás (Ourense), que quedará organizado do seguinte xeito: de azur (azul), cinco crecentes de prata sumados das súas estrelas de ouro; franco-cuartel de prata, con trece roeis de azur. Ó timbre, coroa real pechada.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4560
RESOLUCIÓN do 10 de xuño de 1997 pola que se aproban os tipos de xuro máximos que as entidades financeiras aplicarán durante o segundo semestre do ano 1997 ós préstamos en vigor dos convenios de axuda financeira ás PEMES dos anos 1992, 1993, 1994, 1995 e 1996.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/07/1997

De conformidade cos convenios de colaboración de axuda financeira ás PEMES asinados coas entidades financeiras durante os anos 1992, 1993, 1994, 1995 e 1996, os tipos de xuro para exercicios futuros dos préstamos subvencionados pola Xunta de Galicia que se formalizaron ó abeiro dos ditos convenios serán variables por semestres naturais, establecéndose no texto dos correspondentes convenios o sistema de determinación do tipo de xuro.
Visto o exposto e unha vez verificados os datos relativos á evolución do MIBOR durante o período establecido en cada convenio e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o segundo semestre do ano 1997 para os préstamos en vigor dos convenios de axudas financeiras ás PEMES dos anos 1992, 1993, 1994, 1995 e 1996 serán os seguintes:
Préstamos do convenio 1992: 7,85%.
Préstamos do convenio 1993: 7,05%.
Préstamos do convenio 1994: 7,05%.
Préstamos do convenio 1995: 7,05%.
Préstamos do convenio 1996: 6,95%.
No caso de que o tipo adicional sexa inferior a 1,75 puntos, o tipo de xuro que se aplicará será o resultado de engadir ó tipo de referencia (5,18) o tipo adicional que teñan pactado as partes, redondando ata a máis próxima vixésima parte do punto.
Segundo.-As entidades financeiras comunicarán ós beneficiarios dos préstamos subvencionados a variación do tipo de xuro.
Terceiro.-En ningún caso o tipo de xuro do préstamo, con cargo ó beneficiario, poderá ser inferior ó límite mínimo fixado nos respectivos convenios.
Santiago de Compostela, 10 de xuño de 1997.
José Antonio Orza Fernández
Presidente do Instituto Galego
de Promoción Económica
5148